ยูบีเอสเผยค่าบาทแข็งค่าอีก 2-5% เศรษฐกิจรับได้
ยูบีเอส เผยค่าบาทแข็งค่าอีก 2-5% เศรษฐกิจไทยยังรับได้ ไม่เห็นด้วยกับมาตรการกแทรกแซง หวั่นผลข้างเคียงร้ายแรง
21 ต.ค. 2553

ยูบีเอส เผยค่าบาทแข็งค่าอีก 2-5% เศรษฐกิจไทยยังรับได้ ไม่เห็นด้วยกับมาตรการกแทรกแซง หวั่นผลข้างเคียงร้ายแรง
นายพอล โดโนแวน ประธานกรรมการ และนักเศรษฐศาสตร์โลก บริษัท ยูบีเอส อินเวสเมนต์ รีเสิร์ช เปิดเผยว่า ถึงขณะนี้อัตราแลกเปลี่ยนแข็งค่าไม่ได้เป็นปัญหาร้ายแรงสำหรับประเทศไทย เพราะสาเหตุเกิดจากเงินเหรียญสหรัฐอ่อนค่า ประกอบกับพื้นฐานเศรษฐกิจไทยดี แต่ค่าเงินแข็งค่าทั่วเอเชีย ไม่ได้แข็งค่าเฉพาะค่าเงินบาท ไทยจึงไม่ได้เสียความสามารถในการแข่งขัน กรณีค่าเงินบาทจะแข็งค่าขึ้นอีก 2-5% ในอีก 12 ข้างหน้า เศรษฐกิจไทยก็ยังรับได้ 
“ในฐานะนักเศรษฐศาสตร์ ไม่ค่อยเห็นด้วยนัก กับการที่ทางการเข้าแทรกแซงค่าเงิน ไม่ว่าจะโดยใข้มาตรการกำหนดค่าเงินคงที่ เก็บภาษีเงินทุนไหลเข้า เพราะล้วนแต่มีผลข้างเคียงที่อันตราย ทำได้แต่ต้องทำเมื่อถึงช่วงเวลาคับขันจริงๆ และทำเพียงระยะเวลาสั้นๆ ขณะเดียวกัน ไม่เห็นด้วยกับข้อเสนอเรื่องให้ลดอัตราดอกเบี้ย เพื่อไมให้ค่าเงินแข็งค่า เพราะนโยบายการเงินควรคำนึงถึงปัจจัยภายในประเทศมากกว่าจะดำเนินนโยบายโดยพิจารณาเรื่องอัตราแลกเปลี่ยน” นายพอล กล่าว
ทั้งนี้ ยูบีเอส ประเมินว่า เศรษฐกิจไทยจะเติบโตที่ 4% ในปีหน้า จากปีนี้ที่คาดว่าจะโต 7.7% ซึ่งเติบโตลดลงตามมูลค่าการส่งออกที่จะชะลอลง โดยค่าส่งออกในรูปสกุลเงินเหรียญสหรัฐปีหน้าจะอยู่ทื 1.93 แสนล้านเหรียญสหรัฐ เติบโต 0.6% จากปีนี้ที่คาดว่ามูลค่าส่งออกจะอยู่ที่ 1.94 แสนล้านเหรียญสหรัฐ